קרב סוורודונצק

קרב סוורודונצק היה קרב צבאי מתמשך בין הכוחות המזוינים של אוקראינה לבין הכוחות המזוינים של רוסיה על השליטה בעיר סוורודונצק שבמחוז לוהנסק שבאוקראינה. הקרב החל ב-2 במרץ 2022, והוא חלק מהמתקפה על מזרח אוקראינה בפלישה הרוסית לאוקראינה ב-2022. בתחילת הלחימה העיר הופגזה ורוב אוכלוסייתה עזבה. במאי 2022, ניסו הכוחות הנתמכים על ידי רוסיה ורוסיה לכתר את העיר ולאחר שכשלו בכך הסתערו עליה. עד 14 ביוני 2022, כוחות רוסים השיגו שליטה על רוב העיר. ב-24 ביוני 2022, יחידות אוקראיניות קיבלו פקודה לסגת מהעיר, מה שאותת על סיום אפשרי של הקרב ועל נפילת העיר לידי הכוחות הנתמכים על ידי רוסיה ורוסיה. למחרת, השתלטו הרוסים על העיר במלואה. סוורודונצק היא עיר במחוז מחוז לוהנסק שבאוקראינה. היא משמשת כמרכז המנהלי בפועל של מחוז לוהנסק לאחר כיבוש העיר לוהנסק ב-2014 על ידי המורדים הפרו-רוסים. ב-28 בפברואר 2022, בסביבות השעה 15:00, החלו כוחות רוסיים לשגר רקטות לעבר סוורודונצק. ב-2 במרץ החלה לחימה כמעט בכל הכפרים שליד סוורודונצק. כוחות רוסיים המשיכו לשגר רקטות לעבר העיר. באזור השעה 15:20 באותו יום ניסו כוחות רוסיים להיכנס לתוך העיר, אך נהדפו. העיר הופגזה לפי האוקראינים, כולל במקומות אזרחיים. ב-12 במרץ הודיע משרד ההגנה הרוסי כי חיילי הרפובליקה העממית של לוהנסק הגיע לפאתי סוורודונצק. למרות נאמר שהם חסמו את החלקים המזרחיים והדרומיים של סוורודונצק. ב-16 במרץ טען משרד ההגנה הרוסי כי חיילי הרפובליקה העממית של לוהנסק, המשיכו בפעולות התקפיות ונלחמו בגבולות הצפוניים-מערבים, הצפוניים-מזרחיים והמזרחיים של סוורודונצק. בתחילת אפריל, פגזים ורקטות נחתו בסוורודונצק ב"מרווחים קבועים ומתמשכים". דווח באוקראינה על כמה התקפות נגד מתקנים אזרחיים שהתרחשו בסוורודונצק. ב-18 באפריל, רוסיה חידשה את המתקפה שלה במזרח אוקראינה, ופתחה בתקיפות אוויריות לתוך סוורודונצק. לאחר קרבות קשים, כוחות רוסים הצליחו להתקדם אל פרברי העיר. ב-22 באפריל, המצב הצבאי סביב סוורודונצק נותר זהה. העיר הייתה בשליטת הצבא האוקראיני, רוב האוכלוסייה פונתה, חלק נכבד מהתשתיות הושמד. למחרת, טען המטה הכללי של הכוחות המזוינים של אוקראינה בפייסבוק כי הכוחות הרוסיים התכוננו למתקפה על סוורודונצק. ב-29 באפריל, דובר הרפובליקה העממית של לוהנסק, רודיון מירושניק, אמר כי חיילי הרפובליקה נכנסו לסברודונצק והחלו קרבות רחוב. עד סוף אפריל, רוב האוכלוסייה האזרחית של העיר נמלטה. ב-6 במאי, אולכסנדר סטריוק, ראש הממשל הצבאי של סוורודונצק, אמר שהעיר כמעט מוקפת בכוחות רוסיה והרפובליקה העממית לוהנסק. הם ניסו להסתער על העיר דרך כפרים סמוכים וגם להשלים את כיתור העיר. לדבריו, בעיר נותרו כ-15,000 איש, שאוכלוסייתה מנתה כ-100,000 לפני המלחמה. על פי רוב, הפסיקה רוסיה לאחר 12 במאי את התקפותיה הקרקעיות על סביבות העיר והגבילה את עצמה להפצצות ארטילריות. כוחות פרו-רוסים התמקדו במקום זאת בהשלמת כיתור העיר. לשם כך הם תקפו בקו החזית הצפוני סביב איזיום ובדרום לכיוון באחמות. ההתקפות הצפוניות התקדמו מעט עד לא, אך בדרום רוסיה עשתה התקדמות מוגבלת במהלך מספר ימים של לחימה כבדה. הלחימה התרכזה בעיקר במספר כפרים מסביב לעיר. לפי דיווחים, עד 24 במאי הלחימה בין כוחות רוסים ואוקראינים הגיעה לגבולות העיר סברודונצק. הצבא הרוסי כיתר את העיר משלושה כיוונים. ב-28 במאי, דווח כי הכוחות הרוסיים הסתערו על העיר בלי לכתר את כולה. הכוחות הרוסיים המשיכו בהתקפות קרקעיות על השכונות הצפוניות. ראש העיר אמר כי לחימה התחוללה בתחנת האוטובוסים המרכזית של העיר. ב-30 במאי, חיילים רוסיים נכנסו מפאתי העיר אל פנים העיר. לפי אוקראינה, הרוסים התקדמו בכמה רחובות לעבר מרכז העיר והחלה לוחמה בשטח בנוי. נאמר שלאזרחים לא היה כמעט מים וחשמל. אופן הלחימה הרוסי תואר על ידי המושל הצבאי האוקראיני, סרהי חיידאי, כהפגזה במשך כמה שעות ברצף ואז מתקפה. במקרה של כישלון, הם שבו להפגיז ולנסות לתקוף שוב, וכך זה עד שהם הצליחו לפרוץ את ההגנות האוקראיניות בנקודה מסוימת. ב-31 במאי, כוחות רוסים שלטו "בסביבות חצי מהעיר" לפי ראש העיר האוקראיני, בעוד שרוסיה טענה כי היא מחזיקה בשליש ממנה. בערב הודיעה אוקראינה שרוב העיר נמצאה תחת שליטה רוסית. למחרת, ראש עיר אמר כי 60% מהעיר נמצאה תחת שליטת רוסיה, 20% תחת שליטה אוקראינית והשאר היה שטח הפקר. כמו כן, הוא הוסיף כי נותרו בעיר כ-12–13 אלף אנשים. לפי מושל לוהנסק, כמה חיילים אוקראינים נסוגו לעמדות מועילות יותר ומוכנות מראש. הוא אמר כי קל יותר להגן על ליסיצ'נסק השכנה מכיוון שהיא ממוקמת על גבעה, אך כוחות רוסים היו מפגיזים אותה עם ארטילריה ומרגמות. המטה הכללי של אוקראינה דיווח כי גורמים בקורפוסים ה-1 וה-2 (הכוחות המזוינים של הרפובליקה העממית של דונצק והרפובליקה העממית של לוגנסק), ארמיות הנשק המשולבות ה-8, 58 וה-5 של רוסיה, דיוויזיית הטנקים ה-90 וכוחות מוטסים היו מעורבים בקרב. ב-3 ביוני, הודיע מושל לוהנסק שמתקפת נגד אוקראינית הביאה לכך ש־20% משטח העיר סוורודונצק נכבש בחזרה על ידי צבא אוקראינה. הוא אמר: "האחוז (שהוחזק על ידי רוסיה) היה איפשהו בסביבות 70%, עכשיו כבר דחפנו אותם בכ-20% אחורה". למחרת, אמר שמחצית מהעיר הייתה בשליטה אוקראינית. החיילים הרוסיים נאלצו לצאת מהפרברים הדרומיים של העיר. כוחות אוקראינים ביצעו התקפות נגד נוספות בסברודונצק ב-5 ביוני, עצרו את ההתקדמות הרוסית וכבשו מחדש אזורים נרחבים של העיר. מושל לוהנסק, הצהיר כי הכוחות האוקראינים כבשו מחדש 70% מסוורודונצק מידי הכוחות הרוסיים ביומיים האחרונים. למחרת, דווח שרוסיה שלטה ברוב העיר. רוסיה הגבירה את עוצמת הירי הארטילרי על העיר חישובים נוספים. ההסלמה הרוסית בירי הארטילרי בסוורודונצק ובסביבתה נועדה ככל הנראה לתמוך בפעולות רוסיות בתוך העיר עצמה ולמנוע מכוחות אוקראינים לפרוס ביעילות מילואים ולצבור אספקה חדשה באזורים תחת אש כבדה. כוחות רוסים כנראה ביססו שליטה על רוב אזור המגורים של סוורודונצק וערכו תקיפות נגד עמדות אוקראינים באזור התעשייה ב-7 ביוני. למחרת, כוחות רוסים שלטו ברוב סוורודונצק והפגיזו את העיר השכנה ליסיצ'נסק, אמר מושל אזור לוהנסק. הוא אמר שהאוקראינים נדחקו לפאתי העיר בעקבות הפצצה רוסית על העיר. עד אמצע יוני, כוחות רוסיים בודדו במידה רבה את הכוחות האוקראיניים בסוורודונצק מקווי הקשר שלהם והם תקפו ממספר כיוונים. כוחות רוסיים המשיכו לירות על יישובים הסובבים את העיר כדי לבודד עוד יותר את הכוחות האוקראיניים ולסבך את מאמצי הנסיגה או האספקה מחדש שלהם. כוחות רוסים ביצעו מספר התקדמות מוצלחות ביישובים שמדרום מזרח לסוורודונצק ב-21 ביוני בשאיפה להימנע מחצייה קשה של נהר סברסקי דוניץ בדרך לליסיצ'נסק. הלחימה בסוורודונצק נמשכה במקביל כאשר אזור השליטה האוקראיני הצמצם למפעל הכימי אזוט. כוחות רוסים הגיעו לפאתיה הדרומיים של ליסיצ'נסק ומחזקים את ההתקבצות שלהם סביב סוורודונצק כדי להשלים את לכידת הן סברודונצק והן ליסיצ'נסק. ב-24 ביוני הכוחות האוקראיניים קיבלו הוראה לסגת מסוורודונצק,, מחשש לכיתור רוסי. למחרת, ראש העיר סוורודונצק אמר שהיא נכבשה במלואה על ידי הצבא הרוסי. משתתפי הקרבות על אזור סוורודונצק-לישיצ'נסק הרוויחו מהעובדה שהם כבר יצרו מבלט כאשר שתי הערים היו סמוכות לקודקודו. הם הצליחו ללחוץ ללא הרף על אגפי עמדות ההגנה האוקראיניות עד שהבטיחו את שליטתם בסוורודונצק. מדיה וקבצים בנושא קרב סוורודונצק בוויקישיתוף הקרב על סברודונצק: "רוב העיר בידי הרוסים, מפעל כימיקלים הופצץ", באתר ynet, 31 במאי 2022 פוטין כבש את העיר סברודונצק; קייב: רוסיה שיגרה טילים מבלארוס, באתר ynet, 25 ביוני 2022 Last Ukrainian forces in Sievierodonetsk ordered to withdraw, the Guardian, ‏2022-06-24 (באנגלית) Окупанти обстріляли Сєвєродонецьк: що відомо про загиблих та постраждалих באתר ukrainenews, ‏ 28 בפברואר 2022 (באוקראינית) Бої тривають майже у всіх довколишніх селах навколо Сєвєродонецька - голова Луганської обладміністрації באתר interfax, ‏ 2 במרץ 2022 (באוקראינית) У Сєвєродонецьку російський снаряд влучив у школу, де ховалися люди (відео) באתר unian, ‏ 2 במרץ 2022 (באוקראינית) Російське вторгнення: поточна ситуація на Луганщині באתר galinfo, ‏ 2 במרץ 2022 (באוקראינית) Sievierodonetsk under constant shelling from Grad systems, www.ukrinform.net (באנגלית) In Luhansk region, 20 apartment blocks destroyed in Russian shelling, forest fire breaks out near Sievierodonetsk, www.ukrinform.net (באנגלית) Російські окупанти обстріляли дитячу лікарню в Сєвєродонецьку: дітей та персонал вдалося врятувати, Вільне радіо, ‏2022-03-22 Р. И. А. Новости, Передовые отряды Народной милиции ЛНР вышли на окраины Северодонецка, РИА Новости, ‏20220312T1928 (ברוסית) [https://www.interfax.ru/world/827878 ���������� �� ������� � ������������ ��������� � ����� ������ �������������], Interfax.ru (ברוסית) [https://www.interfax.ru/world/828467 ���������� �� �������� � ���� � �������������], Interfax.ru (ברוסית) AFP-Agence France Presse, Sustained Bombardment Seen In Severodonetsk: AFP, www.barrons.com (באנגלית אמריקאית) Russian invaders fire on shelter for mothers and children in Sievierodonetsk, www.ukrinform.net (באנגלית) Російські окупанти обстріляли дитячу лікарню в Сєвєродонецьку: дітей та персонал вдалося врятувати, Вільне радіо, ‏2022-03-22 Lee Bullen, Zenger News, Ukrainians blast Russian armor with U.K. missile system, Newsweek, ‏2022-04-07 (באנגלית) Russia-Ukraine war: Mariupol is being ‘tortured to death’, says Zelenskiy; new evacuation of steelworks under way – live, the Guardian, ‏2022-05-06 (באנגלית) Live: Fighting reaches 'outskirts' of key east Ukraine city Severodonetsk, France 24, ‏2022-05-25 (באנגלית) אסף רוזנצוייג, ‏קרבות אכזריים במזרח אוקראינה: העיר שעשויה להעניק לפוטין תמונת ניצחון, באתר ‏מאקו‏, 25 במאי 2022 Institute for the Study of War, Institute for the Study of War (באנגלית) הרוסים מסתערים על המעוז האוקראיני בדונבאס, בקרים "אין מקום בבתי החולים", באתר ynet, 29 במאי 2022 מנהיגי האיחוד מנסים להגיע להסכמה על אמברגו נפט רוסי, באתר וואלה, 30 במאי 2022 קרבות בלב סברודונצק: "העיר נהרסה לגמרי"; לברוב מכחיש את השמועות: "פוטין לא חולה", באתר ynet, 30 במאי 2022 הקרב על סברודונצק: "רוב העיר בידי הרוסים, מפעל כימיקלים הופצץ", באתר ynet, 31 במאי 2022 ראש עיר סברודונצק באוקראינה: 60% מהעיר בשליטת רוסיה, באתר וואלה, 1 ביוני 2022 Luhansk governor says Russia now controls 70% of Sievierodonetsk | Ukraine | The Guardian, amp.theguardian.com Polityuk, Pavel; Hunder, Max (2022-06-01). "Russian forces reach centre of key Ukraine city, U.S. to send precision rockets to Kyiv". Reuters (באנגלית). נבדק ב-2022-06-01. Institute for the Study of War, Institute for the Study of War (באנגלית) מושל מחוז לוהנסק: 20% משטח סוורודונצק נכבש בחזרה, באתר זמן ישראל, 3 ביוני 2022 "Ukraine has retaken about 20% of territory lost in Sievierodonetsk - regional head". National Post (באנגלית). 2022-06-03. נבדק ב-2022-06-03. קייב התעוררה לרעשי הפצצות; הקרבות נמשכים בסברודונייצק, באתר כאן-תאגיד השידור הישראלי אחרי יותר מחודש: פיצוצים בקייב; זעם על מקרון שקרא "לא להשפיל את רוסיה", באתר ynet, 5 ביוני 2022 Live: Russian forces control most of eastern Ukraine's Severodonetsk, governor says, France 24, ‏2022-06-08 (באנגלית) Ukraine pushed back to outskirts of Severodonetsk - governor, BBC News (באנגלית בריטית) https://www.understandingwar.org/backgrounder/russian-offensive-campaign-assessment-june-15 https://www.understandingwar.org/backgrounder/russian-offensive-campaign-assessment-june-21 https://www.understandingwar.org/backgrounder/russian-offensive-campaign-assessment-june-23 Live: Ukrainian forces ordered to retreat from Severodonetsk, governor says, France 24, ‏2022-06-24 (באנגלית) אסף רוזנצוייג, ‏הישג לרוסיה: צבא אוקראינה נסוג מעיר המפתח בלחימה, באתר ‏מאקו‏, 24 ביוני 2022 Live: Ukraine's Severodonetsk 'fully occupied' by Russian forces, France 24, ‏2022-06-25 (באנגלית) https://www.understandingwar.org/backgrounder/russian-offensive-campaign-assessment-july-25